- Sa Mayo 1859 ang Austria nakaagom ug militar nga kapildihan sa Gubat sa Varese ug sa Hunyo sa Magenta
batok sa kombinadong mga puwersa sa Pransiya ug Sardinia. Ang emperador midumili sa pag-ila sa kalisod sa kahimtang nga nagpahinabog dakong kalisod sa panimalay, ug midumala sa kasundalohan, bisan tuod dili usa ka propesyonal nga sundalo. Sa ulahi nianang bulana ang laing kapildihan sa Solférino nagpirma sa kapalaran sa Austria, ug ang emperador nahiagom sa pagdawat sa mga kondisyon ni Napoleon sa Villafranca. Ang Austria miuyon sa pagtugyan sa Lombardy, ug ang mga magmamando sa sentral nga mga estado sa Italya ibalik. Apan ang ulahi wala gayod mahitabo, ug sa sunod tuig sa plebisito, silang tanan miduyog sa Gingharian sa Sardinia-Piedmont. Sa Abril 1860 si Garibaldi misulong ug dihadiha miilog sa Sicily, ug sa Pebrero 1861 ang Gingharian sa Duha ka Sicily wala na maglungtad, si Francis ug Maria milayas ngadto sa Austria.